A vizuális kultúra tantárgy osztályozóvizsgán gyakorlati munkát kell elkészíteni. A felsorolt feladatokból, témákból egyet kiválasztva, a szaktanárral egyeztetve kell a munkát elkészíteni.

**5. évfolyam**

1. A történelem és vizuális kultúra tantárgy keretében feldolgozott korszakok egy-egy jellemző műalkotásának, tárgyának, díszítő stíluselemének felhasználásával kifejező képalkotás (pl. fekete alakos vázakép stílusában modern olimpiai sportág megjelenítése, timpanon forma kitöltése jelen korunkra jellemző témájú csoportképpel, a középkori iniciálék modern kori feldolgozása stb.).
2. Különböző jellegű, stílusú látványok (pl. tárgyfotó, magyar néprajzi motívum, film képkockája), vizuális alkotások (pl. figuratív/non-figuratív festmény, installáció) adott részeinek, részleteinek meghatározott célú, személyes kiegészítése, rekonstruálása a személyes kifejezés érdekében, a jellemző vizuális jegyek tudatos használatával.
3. Tanult irodalmi alkotás illusztrálása, a választott vizuális kifejezési eszközök tudatos használatával ((pl. szín nézőpont, fény, méret, arány, forma, kompozíció, képkivágás stb.).
4. Választott vagy adott példák alapján időbeli változások, történések, időbeli változás, folyamat vizuális megjelenítése ((pl. jég olvadása, vihar közeledte, almacsutka fonnyadása stb.), 8-10 képkockában.
5. Saját ötlet alapján egy képregény elkészítése 8-12 képkockában (műfajra jellemző sajátosságok, képkivágások, képkeretek elrendezése, szövegbuborékok stb.).
6. Különböző korok és kultúrák szimbólumainak és motívumainak felhasználásával minta, díszítés tervezése, és a minta felhasználása tárgyak díszítésére választott célok érdekében (pl. saját pecsét, csomagolópapír, póló, táska, takaró, bögre) különböző technikák felhasználásával.

**A vizsgán nyújtott teljesítmény minősítése**

Ponthatárok (százalékhatárok)

Az osztályzatokat az alábbi skála alapján alakítjuk ki:

0-29% elégtelen

30-54% elégséges

55-69% közepes

70-84% jó

85-100% jeles

**Az értékelés alapelvei**

Az értékelés az intézmény helyi tantervében megfogalmazott, az egyes témakörökhöz kapcsolódó a nevelési-oktatási szakasz végére tanulási eredményekben leírtak alapján történik.